ai4bharat/Pralekha huggingface dataset:
আয়ুষ
পুষ্টি-বিজ্ঞান এবং তার অগ্রগতির ওপর আয়ুষ মন্ত্রক একটি জাতীয় স্তরের ওয়েবিনারের আয়োজন করেছিল
নয়াদিল্লি, ২৫ সেপ্টেম্বর, ২০২০
'রোগ প্রতিরোধের জন্য আয়ুষ' – এই বিষয়ে প্রচার চালাতে কেন্দ্রের আয়ুষ মন্ত্রক পুষ্টি-বিজ্ঞান এবং তার অগ্রগতির ওপর একটি ওয়েবিনারের আয়োজন করেছিল। 'পোষণ আহার'  শীর্ষক এক ওয়েবিনারে বিশেষজ্ঞ, গবেষক, চিকিৎসা ক্ষেত্রের সঙ্গে যুক্ত পুষ্টিবিদ, যোগ এবং নেচারোপ্যাথির সঙ্গে যুক্ত চিকিৎসকরা অংশগ্রহণ করেছিলেন। আয়ুষ মন্ত্রকের স্বায়ত্তশাসিত সংস্থা সেন্ট্রাল কাউন্সিল ফর রিসার্চ ইন যোগ অ্যান্ড নেচারোপ্যাথি এই ওয়েবিনারের মূল আয়োজক।
ওয়েবিনারের প্রথম অধিবেশনটি মার্কিন যুক্তরাষ্ট্রের নর্থ ডাকোটা স্টেট ইউনিভার্সিটির প্ল্যান্ট সায়েন্সের অধ্যাপক শ্রী কালীদাস শেট্টি পরিচালনা করেছিলেন। তিনি দেশীয় খাদ্যের তাৎপর্যের বিষয়ে ব্যাখ্যা করেছেন। আমরা যে পরিবেশে বাস করি তার অবদানকে কখনই অবহেলা করা উচিৎ নয়। আমাদের খাদ্যাভ্যাসে দেশজ খাদ্যকে ফিরিয়ে আনা উচিৎ যা সুস্বাস্থ্য এবং বিভিন্ন জটিল অসুখের মোকাবিলা করতে সাহায্য করে।
ব্রিটেনের রিডিং বিশ্ববিদ্যালয়ের নিউট্রিজেনোমিক্স-এর অ্যাসোসিয়েট অধ্যাপক ডঃ বিমল করনি পুষ্টির বিষয়ে বিস্তারিতভাবে তথ্য উপস্থাপন করেছেন। জিনগত বিভিন্ন পার্থক্য এবং জিনগত কারণে নানা অসুখের ঝুঁকির বিষয়ে তিনি আলোচনার পাশাপাশি খাদ্যাভ্যাসে ব্যক্তিগত গুরুত্ব এবং পছন্দের ওপর জোর দিয়েছেন। রোগ প্রতিরোধের জন্য জীবনযাত্রার পরিবর্তনের কথাও তিনি উল্লেখ করেছেন। নিট্টের কে এস হেগড়ে মেডিকেল কলেজের অ্যাসোসিয়েট প্রফেসর ডঃ প্রবীণ জেকব মনে করেন, আমরা যে জলবায়ুতে বসবাস করি তার সঙ্গে খাদ্যাভ্যাসের যোগাযোগ রয়েছে। এর ফলে বিভিন্ন রোগ প্রতিরোধে এই খাদ্যাভ্যাস সাহায্য করে। হেলথ কেয়ার গ্লোবাল এন্টারপ্রাইজেস লিমিটেডের চিকিৎসাগত পুষ্টির প্রধান ডঃ এস্থার সাথীরাজ জানিয়েছেন, পুষ্টির ওপর ভিত্তি করে বিভিন্ন খাদ্যের উপাদান বাছাই করা উচিৎ।
এইচসিজি অঙ্কোলজি হাসপাতালের গ্যাস্ট্রিক অঙ্কো সার্জেন ডঃ প্রভু নেশারগিকর ক্যান্সারে আক্রান্ত রোগীদের অপারেশনের পর পুষ্টির অভাব দূর করতে স্বাস্থ্যকর বিভিন্ন সাপ্লিমেন্টের কথা উল্লেখ করেছেন। ন্যাশনাল ইনস্টিটিউট অফ নিউট্রিশনের ডঃ মহেশ, পুষ্টির বিষয়ে নানান সমীক্ষার কথা জানিয়েছেন। শহরাঞ্চল এবং গ্রামে পুষ্টির অবস্থানের বিষয়ে ওয়েবিনারে বিস্তারিতভাবে আলোচনা হয়েছে। এখানে আরেকটি আকর্ষণীয় বিষয় ছিল বাজরার পুষ্টিকর দিক। ইন্ডিয়ান ইনস্টিটিউট অফ মিলেট রিসার্চের ডঃ দয়াকর বাজরার বিভিন্ন গুণাগুণ সম্পর্কে জানিয়েছেন। বাজরার ওপর গবেষণা এবং খাদ্য প্রক্রিয়াকরণ শিল্পে বাজরার প্রভাব নিয়েও তিনি বিস্তারিত তথ্য পরিবেশন করেছেন। গ্লাইসেমিক সূচক এবং শরীরে গ্লাইসেমিকের পরিমাণ কমানোর জন্য বাজরার উপযোগিতা সম্পর্কেও ডঃ দয়াকর জানিয়েছেন।
সম্পূর্ণ আহার – এই নতুন উদ্যোগের প্রতিষ্ঠাতা ডঃ অচুতান ঈশ্বর গাছ-ভিত্তিক পুষ্টির বিষয়ে ওয়েবিনারে বক্তব্য রেখেছেন। ব্যাঙ্গালোরের বিভিন্ন অঞ্চলে গাছ-ভিত্তিক খাদ্যসামগ্রী পাঠিয়ে তার ওপর পরীক্ষা-নিরীক্ষা করা হয়েছে। ডঃ কৌশল্যা নাথন পুষ্টি এবং রোগ প্রতিরোধের ওপর বক্তব্য রাখার সময়, খনিজ পদার্থ পুষ্টির ক্ষেত্রে কতটা গুরুত্বপূর্ণ ভূমিকা পালন করে সেই বিষয় উল্লেখ করেছেন। তিনি বলেছেন, খাদ্যে এবং শাকসব্জিতে অ্যান্টি-অক্সিডেন্ট উপাদান থাকা প্রয়োজন। এম এস রামাইয়া মেডিকেল টিচিং কলেজের মুখ্য বিজ্ঞানী ডঃ চিদাম্বরম মূর্তি পুষ্টি এবং ওষুধের বিভিন্ন বিষয় সম্পর্কে আলোচনার সময় বলেছেন, খাবারের মধ্যে ‘জৈবসক্রিয়’ উপাদানগুলি ওষুধ হিসেবে ব্যবহার হতে পারে।
CG/CB/DM
(Visitor Counter : 376
রেলমন্ত্রক
দেশের যে কোন জেলা থেকে ভারতীয় রেল শ্রমিক স্পেশাল চালাতে প্রস্তুতঃ রেল মন্ত্রী
কোলকাতা, ১৬ মে, ২০২০
পরিযায়ী শ্রমিকরা যাতে নিজেদের রাজ্যে ফিরে যেতে পারে তার জন্য দেশের যে কোন জেলা থেকে ভারতীয় রেল ট্রেন চালাতে প্রস্তুত বলে জানিয়েছেন রেল মন্ত্রী শ্রী পীযুষ গোয়েল। আজ এক টুইট বার্তায় রেল মন্ত্রী কোন রাজ্যে কত জন শ্রমিক আটকে আছেন তার তালিকা তৈরি করে নোডাল অফিসারদের মাধ্যমে রেলের কাছে পাঠানোর জন্য জেলা কালেক্টরদের কাছে অনুরোধ জানিয়েছেন।
উল্লেখ করা যেতে পারে যে বিভিন্ন রাজ্যে আটকে থাকা পরিযায়ী শ্রমিকদের নিজেদের রাজ্যে পৌঁছে দেবার জন্য রেল গত ১ মে থেকে শ্রমিক স্পেশাল চালাচ্ছে।
CG/SDG
(Visitor Counter : 121
কৃষিমন্ত্রক
২০২০-২১ খরিফ বিপণন মরশুমে ন্যূনতম সহায়ক মূল্য প্রদানের মাধ্যমে ফসল সংগ্রহ প্রক্রিয়া
নতুন দিল্লি, ০৮ নভেম্বর, ২০২০
২০২০-২১ চলতি খরিফ বিপণন মরশুমে সরকার ন্যূনতম সহায়ক মূল্য প্রদানের মাধ্যমে কৃষকদের কাছ থেকে ফসল কেনার প্রক্রিয়া চালাচ্ছে।
২০২০-২১ খরিফ মরশুমে ধান কেনার প্রক্রিয়া সুষ্ঠুভাবে চলছে। ইতিমধ্যেই পাঞ্জাব, হরিয়ানা, উত্তরপ্রদেশ, তেলেঙ্গানা, উত্তরাখণ্ড, তামিলনাড়ু, চণ্ডীগড়, জম্মু-কাশ্মীর, গুজরাট, কেরালা এবং অন্ধ্রপ্রদেশ থেকে ৭ই নভেম্বর পর্যন্ত ২৪৮.৯৯ লক্ষ মেট্রিকটন ধান কেনা হয়েছে। গত বছর এই সময়ে সংশ্লিষ্ট রাজ্যগুলি থেকে ২০৭.৬৩ লক্ষ মেট্রিকটন ধান কেনা হয়েছিল। গত বছরের তুলনায় এবছর ১৯.৯২ শতাংশ বেশি ধান কেনা হয়েছে। এর মধ্যে পাঞ্জাব থেকে ১৭৫.২৪ লক্ষ মেট্রিকটন ধান কেনা হয়েছে। চলতি খরিফ বিপণন মরশুমে ইতিমধ্যেই ২১.০৯ লক্ষ কৃষককে ৪৭০১০.১০ কোটি টাকা ন্যূনতম সহায়ক মূল্য প্রদান করা হয়েছে।
তামিলনাড়ু, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, উত্তরপ্রদেশ, ওড়িশা, রাজস্থান এবং অন্ধ্রপ্রদেশ থেকে মূল্য সহায়ক প্রকল্পের আওতায় চলতি খরিফ বিপণন মরশুমে ৪৫.১০ লক্ষ মেট্রিকটন ডাল ও তৈলবীজ কেনার বিষয়ে অনুমোদন দেওয়া হয়েছে। একই সঙ্গে অন্ধ্রপ্রদেশ, কর্ণাটক, তামিলনাড়ু এবং কেরালা থেকে ১.২৩ লক্ষ মেট্রিকটন নারকেলের শুকনো শাঁস কেনার বিষয়েও অনুমোদন দেওয়া হয়েছে।
৭ই নভেম্বর পর্যন্ত সরকার নির্ধারিত নোডাল এজেন্সির মাধ্যমে তামিলনাড়ু, মহারাষ্ট্র, গুজরাট, হরিয়ানা এবং রাজস্থান থেকে ৩১৯৮৮.২৫ মেট্রিকটন মুগ, উরদ, চিনাবাদাম এবং সয়াবিন কেনা হয়েছে। এক্ষেত্রে ১৮,৯৪৯ জন কৃষক উপকৃত হয়েছেন। এতে ১৭১.৬০ কোটি টাকা ন্যূনতম সহায়ক মূল্য প্রদান করা হয়েছে।
একইভাবে ৭ই নভেম্বর পর্যন্ত কর্ণাটক এবং তামিলনাড়ু রাজ্যের ৩,৯৬১ জন কৃষকের কাছ থেকে ৫২.৪০ কোটি টাকা ন্যূনতম সহায়ক মূল্য দিয়ে ৫,০৮৯ মেট্রিকটন নারকেলের শুকনো শাঁস কেনা হয়েছে। গত বছর এই সময় ২৯৩.৩৪ মেট্রিকটন নারকেলের শুকনো শাঁস কেনা হয়েছিল।
ন্যূনতম সহায়ক মূল্য প্রকল্পের আওতায় পাঞ্জাব, হরিয়ানা, রাজস্থান, মধ্যপ্রদেশ, তেলেঙ্গানা, অন্ধ্রপ্রদেশ, মহারাষ্ট্র এবং গুজরাট থেকে সুষ্ঠুভাবে তুলো কেনার প্রক্রিয়া চলছে। ৭ই নভেম্বর পর্যন্ত সংশ্লিষ্ট রাজ্য থেকে ১ লক্ষ ৯৮ হাজার ৬০ জন কৃষকের কাছ থেকে ২৯৫২.৫১ কোটি টাকা ন্যূনতম সহায়ক মূল্য দিয়ে ১০২২০৭৪ কটন বেল কেনা হয়েছে।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১১২ কোটি ৯৭ লক্ষ ছাড়িয়েছে
দেশে গত ২৪ ঘন্টায় ৫৯ লক্ষ ৭৫ হাজারের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.২৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৮ হাজার ৮৬৫
দেশে সুস্পষ্টভাবে করোনায় আক্রান্তের সংখ্যা ১ লক্ষ ৩০ হাজার ৭৯৩, যা ৫২৫ দিনে সর্বনিম্ন
সাপ্তাহিক-ভিত্তিতে আক্রান্তের হার ০.৯৭ শতাংশ, যা গত ৫৩ দিন ২ শতাংশের নীচে
নতুন দিল্লি, ১৬ নভেম্বর, ২০২১
দেশে গত ২৪ ঘন্টায় ৫৯ লক্ষ ৭৫ হাজার ৪৬৯টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১১২ কোটি ৯৭ লক্ষ ৮৪ হাজার ৪৫।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৮০,৬৬০
|
|
দ্বিতীয় ডোজ
|
|
৯৩,৪২,৬৩০
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৭৪,২৬৬
|
|
দ্বিতীয় ডোজ
|
|
১,৬১,৯৮,০৮৪
|
|
১৮-৪৪ বছর বয়সী
|
|
প্রথম ডোজ
|
|
৪৩,৪০,৯৭,৬২৭
|
|
দ্বিতীয় ডোজ
|
|
১৭,৩৪,৪৪,৫৯৯
|
|
৪৫-৫৯ বছর বয়সী
|
|
প্রথম ডোজ
|
|
১৭,৮৬,৬৬,৭৭২
|
|
দ্বিতীয় ডোজ
|
|
১০,৫৮,০১,৬১৫
|
|
৬০ বছরের বেশি বয়সী
|
|
প্রথম ডোজ
|
|
১১,১৯,৪২,৫০১
|
|
দ্বিতীয় ডোজ
|
|
৭,১৫,৩৫,২৯১
|
|
মোট
|
|
১,১২,৯৭,৮৪,০৪৫
দেশে গত ২৪ ঘন্টায় করোনা মুক্ত হয়েছেন ১১ হাজার ৯৭১ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩৮ লক্ষ ৬১ হাজার ৭৫৬।
জাতীয় স্তরে সুস্থতার হার বর্তমানে ৯৮.২৭ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ১৪২ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৮ হাজার ৮৬৫।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৩০ হাজার ৭৯৩, যা ৫২৫ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৩৮ শতাংশ, যা ২০২০-র মার্চ থেকে সর্বনিম্ন।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১১ লক্ষ ৭ হাজার ৬১৭টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৬২ কোটি ৫৭ লক্ষ ৭৪ হাজার ১৫৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার ০.৯৭ শতাংশ, যা গত ৫৩ দিন ২ শতাংশের নীচে। একইভাবে, দৈনিক-ভিত্তিতে আক্রান্তের হার ০.৮০ শতাংশ। দৈনিক-ভিত্তিতে আক্রান্তের হার গত ৪৩ দিন ২ শতাংশের নীচে এবং ৭৮ দিন ৩ শতাংশের নিচে রয়েছে।
(CG/BD/AS/
প্রতিরক্ষামন্ত্রক
প্রতিরক্ষামন্ত্রীর সাথে টেলিফোনে জাপানের প্রতিরক্ষামন্ত্রীর কথা
নতুন দিল্লি, ২২ ডিসেম্বর, ২০২০
কেন্দ্রীয় প্রতিরক্ষামন্ত্রী শ্রী রাজনাথ সিংয়ের সঙ্গে আজ টেলিফোনে জাপানের প্রতিরক্ষা মন্ত্রী মিস্টার কিসি নবুওর কথা হয়েছে। সে দেশের প্রতিরক্ষা মন্ত্রী হিসেবে দায়িত্ব নেওয়ায় শ্রী সিং তাঁকে অভিনন্দন জানিয়েছেন। সেইসঙ্গে, কোভিড জনিত বর্তমান পরিস্থিতিতে দু'দেশের মধ্যে প্রতিরক্ষা সংক্রান্ত সহযোগিতার জন্য সন্তোষ প্রকাশ করেছেন।
দু'দেশের মন্ত্রী এই অঞ্চলের সুরক্ষা পরিস্থিতি এবং উপকূলবর্তী বিষয়ে একটি অবাধ ও উন্মুক্ত আইনের অনুশাসনের প্রয়োজনীয়তা নিয়ে মতবিনিময় করেন। মন্ত্রীদ্বয় জিমেক্স- ২০২০, মালাবার- ২০২০- সফল পরিচালনা এবং জেএএসডিএফে'র চিফ অফ স্টাফের ভারত সফর কে স্বাগত জানিয়েছেন।
তাঁরা দু'দেশের মধ্যে প্রতিরক্ষা সংক্রান্ত সম্পর্ককে আরও গভীর করার লক্ষ্যে প্রতিরক্ষা সরঞ্জাম সরবরাহ ও পারস্পরিক চুক্তি স্বাক্ষরের বিষয়টি নিয়ে সন্তোষ প্রকাশ করেছেন।টেলিফোনের মাধ্যমে কথোপকথনের সময় মন্ত্রীরা বিভিন্ন দ্বিপাক্ষিক প্রতিরক্ষা সংক্রান্ত সহযোগিতার অগ্রগতি নিয়ে পর্যালোচনা করেন।এর পাশাপাশি ভারত ও জাপানের বিশেষ কৌশল গত ও আন্তর্জাতিক অংশীদারিত্বের ভিত্তিতে সশস্ত্র বাহিনীর মধ্যে জড়িত সম্পর্ক আরও বাড়ানোর প্রতিশ্রুতি ব্যক্ত করেন। দুই দেশের প্রতিরক্ষা মন্ত্রীরা সম্মত হন যে, সাম্প্রতিক কালে উভয় দেশ প্রতিরক্ষা সংক্রান্ত শিল্প ও প্রযুক্তির ক্ষেত্রে বৃহত্তর সহযোগিতার আশায় রয়েছে।
স্বাস্থ্যওপরিবারকল্যাণমন্ত্রক
ভারতে দৈনিক নতুন করে করোনায় আক্রান্তের সংখ্যা ৪০ হাজারেরও নিচে
সুস্পষ্টভাবে করোনায় আক্রান্তের সংখ্যা লাগাতার নিম্নগামী, এই সংখ্যা ৪.৪ লক্ষের কম
দৈনিক আক্রান্তের হার আরও কমে ৪ শতাংশের নিচে, বর্তমানে এই হার ৩.৪৫ শতাংশ
নয়াদিল্লি, ২৪ নভেম্বর, ২০২০
ভারতে ছয়দিন পর দৈনিক ভিত্তিতে করোনায় আক্রান্তের সংখ্যা আবার ৪০ হাজারের নিচে নেমেছে। দেশে গত ২৪ ঘন্টায় নতুন করে করোনায় আক্রান্ত হয়েছেন ৩৭,৯৭৫ জন। গত ৮ নভেম্বর থেকে পরপর ১৭ দিন দৈনিকভিত্তিতে আক্রান্তের সংখ্যা ৫০ হাজারের নিচে রয়েছে।
ভারতের নমুনা পরীক্ষা পরিকাঠামোয় লক্ষ্যণীয় অগ্রগতি হয়েছে। দেশে নমুনা পরীক্ষাগারের সংখ্যা ২,১৩৪। প্রতি ১০ লক্ষ জনসংখ্যায় দৈনিক সর্বাধিক সংখ্যায় নমুনা পরীক্ষার প্রবণতা অব্যাহত রেখে দেশে গত ২৪ ঘন্টায় ১০ লক্ষ ৯৯ হাজার ৫৪৫টি নমুনা পরীক্ষা হয়েছে। এর ফলে ভারতের মোট নমুনা পরীক্ষার সংখ্যা ১৩ কোটি ৩৬ লক্ষ ৮২ হাজার ২৭৫ হয়েছে।
দৈনিকভিত্তিতে ১০ লক্ষের বেশি নমুনা পরীক্ষা হওয়ার ফলে আক্রান্তের সংখ্যা ও হার ক্রমশ কমছে। বর্তমানে সামগ্রিকভাবে জাতীয় স্তরের আক্রান্তের হার আজ ৬.৮৭ শতাংশ। অন্যদিকে, দৈনিকভিত্তিতে আক্রান্তের হার কেবল ৩.৪৫ শতাংশ। অধিক সংখ্যায় নমুনা পরীক্ষার ফলে আক্রান্তের হার ক্রমশ কমছে।
দেশে প্রতি ১০ লক্ষ জনসংখ্যায় নমুনা পরীক্ষার হার জাতীয় স্তরে বেড়ে হয়েছে ৯৬,৮৭১। এমনকি দেশে গত কয়েক সপ্তাহ ধরে সুস্পষ্টভাবে করোনায় আক্রান্তের হার ক্রমাগত কমছে। গত ২৪ ঘন্টায় আরও ৪২,৩১৪ জন রোগী আরোগ্য লাভ করেছেন ও হাসপাতাল থেকে ছাড়া পেয়েছেন।
দেশে সুস্পষ্টভাবে করোনায় আক্রান্তের সংখ্যা কমে হয়েছে ৪ লক্ষ ৩৮ হাজার ৬৬৭। বর্তমানে ভারতে মোট আক্রান্তের সংখ্যায় কেবল ৪.৭৮ শতাংশই সুস্পষ্টভাবে করোনায় আক্রান্ত।
জাতীয় স্তরে সুস্থতার হার দাঁড়িয়েছে ৯৩.৭৬ শতাংশ। সুস্থতার সংখ্যা আজ আরও বেড়ে হয়েছে মোট ৮৬ লক্ষ ৪ হাজার ৯৫৫। ১০টি রাজ্য ও কেন্দ্রশাসিত অঞ্চলে নতুন করে আরোগ্য লাভ করেছেন ৭৫.৭১ শতাংশ। দিল্লি থেকে গত ২৪ ঘন্টায় সর্বাধিক ৭,২১৬ জন সুস্থ হয়েছেন। কেরল থেকে একদিনেই সুস্থ হয়েছেন ৫,৪২৫ জন এবং মহারাষ্ট্র থেকে সুস্থতার সংখ্যা ৩,৭২৯।
নতুন করে করোনায় আক্রান্তদের ৭৭.০৪ শতাংশই ১০টি রাজ্য ও কেন্দ্রশাসিত অঞ্চল থেকে। গত ২৪ ঘন্টায় দিল্লিতে সর্বাধিক ৪,৪৫৪ জন করোনায় আক্রান্ত হয়েছে। এরপর মহারাষ্ট্র থেকে আক্রান্তের সংখ্যা ৪,১৫৩।
দেশে গত ২৪ ঘন্টায় করোনাজনিত কারণে ৪৮০ জনের মৃত্যু হয়েছে। এর মধ্যে ৭৩.৫৪ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। দিল্লি থেকে গত ২৪ ঘন্টায় ১২১ জনের মৃত্যু হয়েছে। পশ্চিমবঙ্গে একদিনেই মারা গেছেন ৪৭ জন এবং মহারাষ্ট্রে মৃত্যু হয়েছে ৩০ জনের।
প্রধানমন্ত্রীরদপ্তর
মালদ্বীপের নবনির্বাচিত রাষ্ট্রপতি ডঃ মোহামেদ মুইজ্জুকে প্রধানমন্ত্রীর অভিনন্দন
নতুন দিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী মালদ্বীপের রাষ্ট্রপতি হিসেবে নির্বাচিত হওয়ায় ডঃ মোহামেদ মুইজ্জুকে অভিনন্দন জানিয়েছেন।
এক্স পোস্টের এক বার্তায় প্রধানমন্ত্রী বলেছেন;
"মালদ্বীপের রাষ্ট্রপতি হিসেবে নির্বাচিত হওয়ার জন্য @MMuizzu-কে অভিনন্দন জানাই।
ভারত মহাসাগরীয় অঞ্চলের সার্বিক সহযোগিতা বৃদ্ধি এবং ভারত - মালদ্বীপের দীর্ঘদিনের দ্বিপাক্ষিক সম্পর্ক আরো ঘনিষ্ঠ ও সুদৃঢ় করার জন্য ভারত অঙ্গীকারবদ্ধ। "
(PG/CB/AS
স্বরাষ্ট্র মন্ত্রক
ভারত-উজবেকিস্তান নিরাপত্তা চুক্তি স্বাক্ষরিত
নয়াদিল্লি, ২০ নভেম্বর, ২০১৯
উজবেকিস্তানের আন্তর্জাতিক সম্পর্কিত মন্ত্রী মিঃ পুলাত বোবোজোনভ-এর নেতৃত্বে এক প্রতিনিধিদল নতুন দিল্লিতে কেন্দ্রীয় স্বরাষ্ট্র মন্ত্রী শ্রী অমিত শাহের নেতৃত্বে এক প্রতিনিধিদলের সঙ্গে বুধবার সাক্ষাৎ করেন। মিঃ বোবোজোনভ ২০ থেকে ২৩ নভেম্বর ভারত সফরে এসেছেন।
বৈঠকে দুই দেশই সন্ত্রাস দমন, দক্ষতা উন্নয়ন, ভারতের বিভিন্ন প্রতিষ্ঠানে উজবেকিস্তানের নিরাপত্তা কর্মীদের প্রশিক্ষণ, সীমান্ত প্রহরা, বিপর্যয় মোকাবিলার মতো বিষয়গুলি নিয়ে আলোচনা করে। ভারত ও উজবেকিস্তানের মধ্যে কৌশলগত অংশীদারিত্বের ওপর জোর দিয়ে উভয় মন্ত্রীই দুই দেশের মধ্যে নিরাপত্তা সহযোগিতা বৃদ্ধির জন্য আহ্বান জানান।
২০১৫-১৬ সালে ভারতের প্রধানমন্ত্রীর উজবেকিস্তান সফর এবং ২০১৮-১৯ সালে উজবেকিস্তানের রাষ্ট্রপতির ভারত সফরের ফলে দুই দেশের মধ্যে সম্পর্ক নতুন মাত্রায় পৌঁছেছে।
ভারত-উজবেকিস্তানের মধ্যে নিরাপত্তা সহযোগিতা নিয়ে স্বরাষ্ট্র মন্ত্রী এবং উজবেকিস্তানের আন্তর্জাতিক সম্পর্কিত মন্ত্রী চুক্তি স্বাক্ষর করেন। এর ফলে, সন্ত্রাস দমন, সংগঠিত অপরাধ দমন, মানব পাচার রোধ নিয়ে দুই দেশের মধ্যে সহযোগিতা বৃদ্ধি পাবে।
SSS/SS/DM
(Visitor Counter : 27
প্রধানমন্ত্রীরদপ্তর
প্রধানমন্ত্রী শ্রীনরেন্দ্র মোদী ও ইজরায়েলের প্রধানমন্ত্রী মিঃ বেনজামিন নেতানিয়াহু-র মধ্যে টেলিফোনে কথপোকথন
নয়াদিল্লি, ২৫ জানুয়ারি, ২০২০
ইজরায়েলের প্রধানমন্ত্রী মিঃবেনজা মিননেতানিয়াহু আজ প্রধানমন্ত্রীশ্রী নরেন্দ্রমোদীকে টেলিফোন করে ভারতের ৭১তম সাধারণতন্ত্র দিবসের প্রাক্কালে তাঁকে ও দেশবাসীকে উষ্ণ শুভেচ্ছা জানান।
দুই নেতাই ইংরেজি নববর্ষ ২০২০-র জন্য শুভেচ্ছা ও শুভকামনা বিনিময় করেন।
দুই প্রধানমন্ত্রীই উভয় দেশের মধ্যে কৌশলগত অংশীদারিত্বের ক্ষেত্রে গুরুত্বের কথা উল্লেখ করে বিভিন্ন বিষয়ে ক্রমবর্ধমান সহযোগিতায় সন্তোষ প্রকাশ করেন। প্রধানমন্ত্রী শ্রীনরেন্দ্রমোদী বিশেষভাবে গুরুত্ব দেন কৃষি, জল ও স্টার্টআপ ক্ষেত্রে গৃহীত উদ্যোগগুলির উপর। দুই দেশের মধ্যে বিমান যোগাযোগেরক্ষেত্রে গৃহীত প্রয়াসগুলিকেও তাঁরা স্বাগত জানান।
পারস্পরিক স্বার্থ সংশ্লিষ্ট আন্তর্জাতিক ও আঞ্চলিক বিষয়গুলি নিয়ে দু’জনের মধ্যে মত বিনিময় হয়। এই অঞ্চলের সার্বিক পরিস্থিতি এবং আসন্ন উদ্যোগগুলির প্রেক্ষিতে যোগাযোগ বজায় রাখার বিষয়েও দুই প্রধানমন্ত্রী ইসম্মত হন।
CG/BD/SB
(Visitor Counter : 73
স্বাস্থ্যওপরিবারকল্যাণমন্ত্রক
কোভিড-১৯ নমুনা পরীক্ষা ক্ষেত্রে ভারতের নতুন উচ্চতায় পৌঁছনোর অগ্রগতি অব্যাহত;
দেশে গত ২৪ ঘন্টায় ১১.৫ লক্ষেরও বেশি নমুনা পরীক্ষা হয়েছে
নয়াদিল্লি, ০৯ সেপ্টেম্বর, ২০২০
ভারতে যখন একদিনেই সর্বাধিক প্রায় ৭৫ হাজার নমুনা পরীক্ষা করা হয়েছিল, নমুনা পরীক্ষার সেই হারে অগ্রগতি অব্যাহত রেখে গত ২৪ ঘন্টায় ১১ লক্ষ ৫০ হাজারেরও বেশি কোভিড নমুনা পরীক্ষা হয়েছে।
ভারত বিশ্বের অল্প কয়েকটি দেশের অন্যতম, যেখানে দৈনিক-ভিত্তিতে ১০ লক্ষেরও বেশি কোভিড নমুনা পরীক্ষা হয়ে আসছে। দেশে গত ২৪ ঘন্টায় ১১ লক্ষ ৫৪ হাজার ৫৪৯টি নমুনা পরীক্ষা হয়েছে। একই সঙ্গে, দেশে জাতীয় স্তরে নমুনা পরীক্ষার ক্ষমতাও আরও বাড়ানো হয়েছে।
নমুনা পরীক্ষা ক্ষমতা বাড়ার সঙ্গে সঙ্গে দেশে এখনও পর্যন্ত নমুনা পরীক্ষার সংখ্যা ৫ কোটি ১৮ লক্ষ ৪ হাজার ৬৭৭ হয়েছে।
সময় মতো নমুনা পরীক্ষা, আক্রান্তদের আগাম চিহ্নিতকরণ এবং তাঁদের উপযুক্ত চিকিৎসা পরিষেবা প্রদানের ফলে দেশে করোনায় মৃত্যু হার দ্রুতগতিতে হ্রাস পাচ্ছে। এই হার আজ পর্যন্ত কমে হয়েছে ১.৬৯ শতাংশ।
দেশে নমুনা পরীক্ষাগারের সংখ্যা ক্রমশ বাড়ছে। এই সংখ্যা আজ পর্যন্ত বেড়ে হয়েছে ১ হাজার ৬৭৮। এর মধ্যে সরকারি নমুনা পরীক্ষাগার ১ হাজার ৪০ এবং বেসরকারি পরীক্ষাগার ৬৩৮।
দেশে নমুনা পরীক্ষাগারের ক্ষমতা বৃদ্ধির পাশাপাশি, প্রতি ১০ লক্ষ জনসংখ্যায় নমুনা পরীক্ষার হার বেড়ে ৩৭ হাজার ৫৩৯ হয়েছে। এই প্রবণতা ক্রমশ ঊর্ধ্বমুখী।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/CB/SB
সংস্কৃতিমন্ত্রক
‘ভারত ছাড়ো আন্দোলন’-এর ৭৯তম বার্ষিকীতে আগামীকাল সংস্কৃতি মন্ত্রী জি কিষাণ রেড্ডি একটি প্রদর্শনীর উদ্বোধন করবেন
নতুনদিল্লি, ৭ই আগস্ট, ২০২১
স্বাধীনতার ৭৫তম বর্ষ পূর্তি উপলক্ষ্যে ‘আজাদি কা অমৃত মহোৎসব’-এর অঙ্গ হিসেবে আগামীকাল ন্যাশনাল আর্কাইভ অফ ইন্ডিয়া একটি প্রদর্শনীর আয়োজন করেছে। ‘ভারত ছাড়ো আন্দোলন’-এর ৭৯ তম বার্ষিকীতে কেন্দ্রীয় সংস্কৃতি ও পর্যটন এবং উত্তর পূর্বাঞ্চল উন্নয়নমন্ত্রী শ্রী জি কিষাণ রেড্ডি বেলা ১১টা ৩০ মিনিটে এই অনুষ্ঠানের উদ্বোধন করবেন। সংসদ বিষয়ক ও সংস্কৃতি প্রতিমন্ত্রী শ্রী অর্জুন রাম মেঘওয়াল এবং বিদেশ ও সংস্কৃতি প্রতিমন্ত্রী শ্রীমতী মীনাক্ষী লেখি অনুষ্ঠানে উপস্থিত থাকবেন।
ন্যাশনাল আর্কাইভ অফ ইন্ডিয়ার দপ্তরে আয়োজিত এই প্রদর্শনীতে বিভিন্ন রেকর্ড, ব্যক্তিগত কাগজ, মানচিত্র, ছবি সহ অন্যান্য নথির মাধ্যমে ভারতের স্বাধীনতা সংগ্রামে ‘ভারত ছাড়ো আন্দোলন” –এর গুরুত্ব তুলে ধরা হবে।
৯ই আগস্ট থেকে ৮ই নভেম্বর পর্যন্ত প্রতিদিন সকাল ১০টা থেকে বেলা ৫-৩০ পর্যন্ত এই প্রদর্শনী সর্ব সাধারণের জন্য উন্মুক্ত থাকবে।
CG/CB/
(Visitor Counter : 183
বৈদ্যুতিন ও তথ্যপ্রযুক্তি মন্ত্রক
তিরুচিরাপল্লীর এনআইটি-তে সুপার কম্পিউটার পরম পোরুলের উদ্বোধন
নতুন দিল্লি, ২৫ মে, ২০২২
তিরুচিরাপল্লীর এনআইটি অত্যাধুনিক সুপার কম্পিউটার পরম পোরুল জাতির উদ্দেশে উৎসর্গ করেছে। বৈদ্যুতিন ও তথ্য প্রযুক্তি মন্ত্রক এবং বিজ্ঞান ও প্রযুক্তি দপ্তরের যৌথ উদ্যোগ ন্যাশনাল সুপার কম্পিউটিং মিশন -এর আওতায় এই সুপার কম্পিউটারটি তৈরি করা হয়েছে। তিরুচিরাপল্লীর এনআইটি-র বোর্ড অফ গভর্নরসের চেয়ারম্যান শ্রী ভাস্কর ভাট এর উদ্বোধন করেন। এনএসএম-এর দ্বিতীয় পর্বে এই সুপার কম্পিউটার তৈরি করা হল। এর বেশিরভাগ সরঞ্জামই ভারতে তৈরি। এছাড়াও সেন্টার ফর ডেভলপমেন্ট অ্যাডভান্স কম্পিউটিং  এই সুপার কম্পিউটারের সফটওয়্যার বানিয়েছে।
২০২২-র ১২ই অক্টোবর এনএসএম-এর আওতায় ৮৩৮ টেরাফ্লপ ক্ষমতাসম্পন্ন সুপার কম্পিউটারটি তৈরির জন্য তিরুচিরাপল্লীর এনআইটি এবং ডি-ডিএসি-র মধ্যে সমঝোতাপত্র স্বাক্ষরিত হয়। এখানে সিপিইউ নোডস, জিপিইউ নোডস, হাইমেমোরি নোডস রয়েছে। বিভিন্ন বৈজ্ঞানিক ও প্রযুক্তিগত প্রয়োগের জন্য এই সুপার কম্পিউটারে একটি ইনফিনিব্যান্ড রয়েছে। এখানে ডায়রেক্ট কনট্যাক্ট লিকুইড কুলিং প্রযুক্তি রয়েছে। উচ্চ ক্ষমতাসম্পন্ন এই সুপার কম্পিউটারটিতে আবহাওয়া, জলবায়ু, বায়োইনফরমেটিক, কম্পিউটেশন্যাল কেমিস্ট্রি, মেটেরিয়াল সায়েন্স, কম্পিউটেশন্যাল ফ্লুইড ডায়নামিক্সের মত বিভিন্ন বিষয় নিয়ে কাজ করা যাবে।
স্বাস্থ্য, কৃষি, আবহাওয়া ও আর্থিক পরিষেবার মত বিভিন্ন সামাজিক ক্ষেত্রে তিরুচিরাপল্লীর এনআইটি নানা গবেষণাধর্মী কাজ করে চলেছে। নতুন এই সুপার কম্পিউটারের সাহায্যে বিজ্ঞান ও প্রযুক্তির বিভিন্ন ক্ষেত্রে জটিল সমস্যার সহজেই সমাধান করা সম্ভব হবে।
এই সুপার কম্পিউটারটিকে এনএসএম-এর নিয়ম অনুসারে নিকটবর্তী শিক্ষা ও গবেষণাধর্মী প্রতিষ্ঠানের কাজে ব্যবহার করা যাবে। এছাড়াও দেশের শিক্ষা প্রতিষ্ঠান ও শিল্প প্রতিষ্ঠানগুলিকে উন্নতমানের গবেষণামূলক কাজে সুপার কম্পিউটারটি সাহায্য করবে।
এনএসএম-এর আওতায় এপর্যন্ত ১৫টি সুপার কম্পিউটার দেশের বিভিন্ন প্রান্তে কাজ করছে। এই কম্পিউটারগুলি তৈরিতে দেশীয় প্রযুক্তির সাহায্য নেওয়া হয়েছে।
CG/CB/AS/
(Visitor Counter : 112
ক্ষুদ্র, অতিক্ষুদ্রওমাঝারিশিল্পমন্ত্রক
কেন্দ্রীয় স্বারাষ্ট্রমন্ত্রী অমিত শাহ আধাসামরিক বাহিনীর ১০৭টি ক্যান্টিনে খাদি সামগ্রী বিক্রির সূচনা করেছেন
নতুন দিল্লি, ০৯ মে, ২০২২
কেন্দ্রীয় সরকারের ‘স্বদেশী’ অভিযানকে সর্বভারতীয় স্তরে ছড়িয়ে দেওয়ার লক্ষ্যে আধাসামরিক বাহিনীর ক্যান্টিনগুলি হস্তনির্মিত খাদি সামগ্রী বিক্রি শুরু করতে চলেছে। কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ আজ কেন্দ্রীয় সশস্ত্র পুলিশ বাহিনীর ১০৭টি ক্যান্টিনে খাদি সামগ্রী বিক্রির সূচনা করেছেন। এই প্রসঙ্গে তিনি আরও জানান, খুব শীঘ্রই দেশে আধাসামরিক বাহিনীর সমস্ত ক্যান্টিনে খাদি সামগ্রী বিক্রি শুরু হবে।
গান্ধীজির কাছে খাদি ছিল স্বদেশীকতার প্রতীক। প্রধানমন্ত্রী শ্রী নরেন্দ্র মোদী আত্মনির্ভর ভারত গঠনের যে পরিকল্পনা নিয়েছেন, তার বাস্তবায়নে খাদি গুরুত্বপূর্ণ মাধ্যম হয়ে উঠতে পারে। খাদি বিশ্বস্ততার প্রতীক। সারা দেশে শীঘ্রই আধাসামরিক বাহিনীর সমস্ত ক্যান্টিনে খাদি সামগ্রী বিক্রি শুরু হবে। বাহিনীর ১০৭টি ক্যান্টিনে খাদি সামগ্রী বিক্রি শুরু হওয়ায় শ্রী শাহ খুশি প্রকাশ করেন। এই উপলক্ষে শ্রী শাহ আসামে তামুলপুরে সীমান্ত সুরক্ষা বাহিনী বা বিএসএফ-এর একটি জাতীয় স্তরের ওয়ার্কশপ এবং স্টোরের শিলান্যাস করেন। অনুষ্ঠানে আসামের মুখ্যমন্ত্রী শ্রী হিমন্ত বিশ্ব শর্মা, খাদি ও গ্রামোদ্যোগ কমিশনের চেয়ারম্যান শ্রী বিনয় কুমার সাক্সেনা, কেন্দ্রীয় স্বরাষ্ট্র সচিব শ্রী অজয় কুমার ভাল্লা সহ বিএসএফ এবং সিআরপিএফ-এর মহানির্দেশকরা উপস্থিত ছিলেন।
দেশে গ্রামাঞ্চলে ধারাবাহিকভাবে কর্মসংস্থান সৃষ্টির জন্য খাদি ও গ্রামোদ্যোগ কমিশনের প্রশংসা করে শ্রী শাহ বলেন, মধু মিশন, কুম্ভকার সশক্তিকরণ যোজনা, লেদার ও কার্পেন্টার ক্ষমতায়ন কর্মসূচিগুলি আসামের বোড়োল্যান্ডে ব্যাপক কর্মসংস্থানের সুযোগ তৈরির ক্ষেত্রে বড় ভূমিকা নিতে পারে। তিনি বলেন, কমিশন যদি তার স্ব-নিযুক্তি উদ্যোগগুলিতে সাধারণ মানুষকে যুক্ত করতে পারে তাহলে তা নিশ্চিতভাবেই বোড়োল্যান্ড এলাকায় বেকারত্বের সমস্যে দূর করবে। একইভাবে বোড়ো যুব সম্প্রদায়ের সঙ্গেও সম্পর্ক গড়ে তুলতে পারবে। স্বরাষ্ট্রমন্ত্রী জোর দিয়ে বলেন, প্রধানমন্ত্রীর সুদক্ষ নেতৃত্বে খাদি ও গ্রামোদ্যোগ কমিশন ২০২১-২২ –এ রেকর্ড ১ লক্ষ ১৫ হাজার কোটি টাকার লেনদেন করেছে। এমনকি খাদি সামগ্রী বিক্রিতে প্রায় ২৫০ শতাংশ অগ্রগতি হয়েছে।
স্বদেশী অভিযানকে আরও প্রসারিত করার উপর জোর দিয়ে স্বরাষ্ট্রমন্ত্রী কেন্দ্রীয় সশস্ত্র পুলিশ বাহিনীর সমস্ত ক্যান্টিনে আরও বেশি করে স্বদেশী সামগ্রী বিক্রির উপর জোর দেন। দিল্লি জাতীয় রাজধানী অঞ্চল, পাঞ্জাব, হরিয়ানা, গুজরাট, উত্তরপ্রদেশ, আসাম ও আরও কয়েকটি রাজ্যে ৩২টি ভিন্ন ধরণের খাদি সামগ্রী যেমন – জাতীয় পতাকা, সুতির তোয়ালে, মধু, কাচ্চি ঘানি সরিষার তেল, ধূপকাঠি, ডালিয়া, পাপড়, আচার প্রভৃতি সরবরাহ করা হবে।
এখনও পর্যন্ত খাদি ও গ্রামোদ্যোগ কমিশন আধাসামরিক বাহিনীগুলিকে প্রায় ১৭ কোটি টাকা মূল্যের বিভিন্ন সামগ্রী সরবরাহ করেছে। এর মধ্যে রয়েছে ৫ কোটি ৫০ লক্ষ টাকার ৩ লক্ষ কিলোগ্রাম কাচ্চি ঘানি সরিষার তেল, ১১ কোটি টাকার ২ লক্ষ ১০ হাজার তুলোর তৈরি বিছানা ও আসবাব এবং ৪০ লক্ষ টাকার উলের তৈরি চাদর রয়েছে।
উল্লেখ করা যেতে পারে, খাদি সামগ্রী বিপণনের ক্ষেত্রে আধাসামরিক বাহিনীর ক্যান্টিনগুলি বড় মঞ্চ হয়ে উঠতে পারে। এমনকি, কমিশনের বিভিন্ন সামগ্রী উৎপাদন ও বিক্রয়েও এর ইতিবাচক প্রভাব পড়বে। আধাসামরিক বাহিনীগুলিকে বিভিন্ন ধরণের খাদি সামগ্রী সরবরাহের পন্থা পদ্ধতি চূড়ান্ত করার কাজ চলছে। এর ফলে, খাদি ফ্যাব্রিক ও রেডিমেট বস্ত্র, রূপসজ্জার সামগ্রী, খাদ্যদ্রব্য ও ভেষজ সামগ্রী সরবরাহ করা হবে।
CG/BD/SKD/
(Visitor Counter : 125
বিজ্ঞানওপ্রযুক্তিমন্ত্রক
আইআইএ প্রতিষ্ঠানের বিজ্ঞানীরা ওমেগা সেন্টোউরি গ্লোবুলার ক্লাস্টারের ধাতব সমৃদ্ধ অংশগুলির মধ্যে একাধিক শীতল তথাপি উজ্জ্বল নক্ষত্র আবিষ্কার করেছেন
নয়াদিল্লি, ১৪ অগাস্ট, ২০২০
গ্লোবুলার ক্লাস্টারগুলি হল এক স্টেলার সিস্টেম বা নাক্ষত্রিক অবস্থা যেখানে অভিন্ন বায়বীয় মেঘ থেকে লক্ষ লক্ষ নক্ষত্র তৈরী হয়। এই নক্ষত্রগুলি তাদের মৌলিক প্রাচুর্যের রাসায়নিক সংমিশ্রণে সমগোত্রীয় হয়। তবে, এমন কিছু গোষ্ঠী রয়েছে, যা মৌলিক রাসায়নিক সংমিশ্রণের আদর্শ থেকে বিচ্যুত। এরকম একটি উজ্জ্বল নক্ষত্র হ’ল ওমেগা সেন্টাউরি। ওমেগা সেন্টাউরির বিভিন্ন নক্ষত্র একই ধাতব সামগ্রীর মতো প্রত্যক্ষ হয় না। নক্ষত্রের ধাতব সামগ্রী এমন এক মাপকাঠি, যা তার বয়স নির্দেশ করে। অনন্য কিছু মৌলিক প্রাচুর্যের কারণে সাধারণত নক্ষত্রের গঠনগত দৃশ্যটি স্বাভাবিকের থেকে স্বতন্ত্র হতে পারে।
কেন্দ্রীয় সরকারের বিজ্ঞান ও প্রযুক্তি দপ্তরের অধীন স্বশাসিত ইন্ডিয়ান ইন্সটিটিউট অফ অ্যাস্ট্রোফিজিক্স  – এর একদল বিজ্ঞানী এই ক্লাস্টারের অসংখ্য নক্ষত্র অধ্যয়ন করে ধাতব সমৃদ্ধের মধ্যে সর্বাধিক উন্নত শীতল তথাপি উজ্জ্বল নক্ষত্রটি আবিষ্কার করেছেন। আর এটি হ’ল ওমেগা সেন্টাউরির আদর্শ নমুনা। প্রতিষ্ঠানের বিজ্ঞানীদের এই গবেষণালব্ধ ফলাফল আন্তর্জাতিক খ্যাতিসম্পন্ন দ্য অ্যাস্ট্রোফিজিকাল জার্নালে প্রকাশিত হয়েছে।
অধিকাংশ নক্ষত্রের মধ্যে বিভিন্ন ভারী উপাদানের সন্ধান পাওয়া যায়। আইআইএ প্রতিষ্ঠানের বৈজ্ঞানিক দলটি উন্নত, শীতল তথাপি উজ্জ্বল নক্ষত্রদের সনাক্তকরণের জন্য অপ্টমেট্রিক মিডিয়াম রেজিলিউশন স্পেক্টোগ্রাফ থেকে প্রাপ্ত লো রেজুলিউশন স্পেকট্রা ব্যবহার করে অধ্যয়ন পরিচালনা করে। বিজ্ঞানীরা দেখতে পান, নক্ষত্রগুলির পারমাণিক বর্ণালীর রেখাগুলি অত্যন্ত শক্তিশালী, যা বিজ্ঞানীরা অভিনব কৌশল ব্যবহার করে পৃথকভাবে চিহ্নিতকরণের জন্য লো রেজোলিউশন স্পেকট্রা পদ্ধতি ব্যবহার করেন।
ওমেগা সেন্টাউরির শীতল তথাপি উজ্জ্বল নক্ষত্রগুলির বর্ণালী চিহ্নিতকরণের জন্য ইন্ডিয়ান ইন্সটিটিউট অফ অ্যাস্ট্রোফিজিক্সের ডঃ হেমা বিপি এবং অধ্যাপক গজেন্দ্র পান্ডে সাউদার্ন আফ্রিকান লার্জ টেলিস্কোপ থেকে হাই রেজোলিউশন স্পেকট্রা সংগ্রহ করেছিলেন। প্রতিষ্ঠানের এই দুই বিজ্ঞানী তাঁদের কর্ম পরিচালনায় মার্কিন যুক্তরাষ্ট্রের কেম্ব্রিজের হার্বার্ড সেন্টার ফর অ্যাস্ট্রোফিজিক্সের অধ্যাপক রবার্ট এল ক্রুক্স এবং অধ্যাপক কার্লোস অ্যালেন্দ্রে প্রিপোর সাহায্য পেয়েছিলেন।
(CG/BD/SB